Prezidentlikka nomzod Shavkat Mirziyoyev Toshkent viloyati saylovchilari bilan uchrashuv davomida 20,5 mln so‘m oylik olayotgan jarroh haqida gapirib o‘tdi. Bu haqda Kun.uz muxbiri xabar bermoqda. Foto: Milliy mass-media fondi “Menga bir o‘qituvchi aytyapti, 3 yil oldin 1,1 mln so‘m oylik olardim, hozir 5,5 mln olyapman. Siz meni ilmga qaytardingiz, dedi. Andijondagi klinikada xirurgiya kafedrasi mudiri men bilan uchrashuvda shunday dedi: “Men fan doktoriman, kafedra mudiriman, jarrohman. 5 yil oldin 1,7 mln so‘m oylik olardim. Odamlar qo‘liga qarashga majbur edim. Hozir 20,5 mln so‘m oylik olyapman. Yuzim yorug‘ bo‘ldi, qo‘lga qarashimga hojat qolmadi”. Men avval ham aytganman – o‘qituvchilar maoshini 1000 dollarga yetkazmaguncha tinchimayman. Bir so‘m pul topsam, ellik tiyini shularniki”, – deya prezidentlikka nomzodning so‘zlaridan iqtibos keltirmoqda Kun.uz muxbiri.